L 242/74
FI
Euroopan unionin virallinen lehti
29.9.2023
77.
panee merkille tilintarkastustuomioistuimen päätelmän, että tulojen virhetaso ei ollut olennainen; panee merkille, että tuloihin liittyvät tarkastetut järjestelmät olivat yleisesti ottaen vaikuttavia mutta eräissä jäsenvaltioissa perinteisten omien varojen keskeiset sisäisen valvonnan menettelyt ja alv-varaumien ja perinteisiä omia varoja koskevien avointen kohtien hallinnointi komissiossa havaittiin yhä jatkuvien puutteiden vuoksi vain osittain vaikuttaviksi;
78.
panee huolestuneena merkille, että tullien osalta riskinä on, että tuojat joko jättävät ne ilmoittamatta kansallisille tulliviranomaisille tai ilmoittavat ne virheellisesti; korostaa, että tuloja koskeva tilintarkastustuomioistuimen tarkastuslausunto ei kattanut näitä määriä, joita kutsutaan ”tullivajeeksi” ja jotka ovat petosten vuoksi jääneet kirjaamatta jäsenvaltioiden perinteisten omien varojen kirjanpitojärjestelmiin; panee huolestuneena merkille, että tullivaje saattaa vaikuttaa jäsenvaltioiden vahvistamien tullien määrään; on huolissaan siitä, että tilintarkastustuo­ mioistuimen mukaan unionin toimet, joilla on pyritty pienentämään vajetta tai lieventämään sitä riskiä, että perinteisiä omia varoja ei saada kerättyä täysimääräisesti, olivat kolmantena vuonna peräkkäin puutteellisia; on huolestunut siitä, että jäsenvaltioissa on ollut jo vuosien ajan vakavia puutteita perinteisiä omia varoja koskevassa kirjanpidossa ja hallinnoinnissa; panee huolestuneena merkille, että useissa komission tullitoimintasuunnitelman toimissa ei ole edistytty riittävästi;
79.
panee tyytyväisenä merkille, että pitkään avoimina olleiden perinteisiä omia varoja koskevien kohtien määrä oli laskenut merkittävästi vuosina 2019–2021 ja että komissio oli uudistanut perinteisiä omia varoja koskevien tarkastustulosten käsittelyä koskevaa menettelyä, ja kannustaa komissiota sisällyttämään siihen järjestelmän, jolla jäsenvaltioiden puutteet luokiteltaisiin sen mukaan, mikä niistä on ratkaistava ensin, ja asettamaan määräajat jatkotoimille jäsenvaltioiden vastausten perusteella;
80.
panee merkille, että budjettipääosasto on kuudetta vuotta perättäin pitänyt voimassa varauman, jonka mukaan unionin talousarvioon siirretyt perinteisten omien varojen määrät vuosilta 2011–2017 ovat epätarkkoja Kiinasta tuotujen tekstiilien ja jalkineiden aliarvostuksen vuoksi; panee merkille, että Euroopan unionin tuomioistuin julkisti 8. maaliskuuta 2022 lopullisen päätöksensä komission Yhdistynyttä kuningaskuntaa vastaan käynnistämässä rikkomusmenettelyssä ja totesi, että Yhdistynyt kuningaskunta ei ollut noudattanut unionin oikeuden mukaisia velvoitteitaan omien varojen osalta; Suositukset
81.
kannattaa tilintarkastustuomioistuimen vuosikertomuksessa sekä asiaan liittyvissä erityiskertomuksissa esitettyjä suosituksia; kehottaa komissiota panemaan ne viipymättä täytäntöön ja tiedottamaan vastuuvapauden myöntävälle viranomaiselle täytäntöönpanon edistymisestä;
82.
kehottaa komissiota lisäksi a) parantamaan perinteisten omien varojen taloudellisten riskien arviointia panemalla oikea-aikaisesti täytäntöön tullitoimintasuunnitelman asiaankuuluvat toimenpiteet; b) varmistamaan unionin talousarvion suojaamisen hyödyntämällä yleisesti ja järjestelmällisesti digitaalisia ja automatisoituja raportointi-, seuranta- ja tarkastusjärjestelmiä ja perustamaan kiireellisesti integroidun ja yhteentoimivan järjestelmän, joka perustuu muun muassa olemassa oleviin välineisiin ja tietokantoihin; Sisämarkkinat, innovointi ja digitaalitalous
83.
panee merkille, että monivuotisen rahoituskehyksen otsakkeen 1 ”Sisämarkkinat, innovointi ja digitaalitalous” osuus unionin talousarviosta oli 10,2 prosenttia eli 18,5 miljardia euroa ja että tästä määrästä 10,8 miljardia euroa (58,7 prosenttia) käytettiin tutkimukseen, 2,6 miljardia euroa (13,9 prosenttia) avaruusalaan, 2,2 miljardia euroa (11,8 prosenttia) liikenteeseen, energiaan ja digitaalitalouteen, 1,5 miljardia euroa InvestEU-ohjelmaan ja 1,4 miljardia euroa (7,4 prosenttia) muihin aloihin;
84.
panee merkille, että tilintarkastustuomioistuin tutki 130 tapahtuman tilastollisesti edustavan otoksen, joka kattoi kaikentyyppiset monivuotisen rahoituskehyksen tämän otsakkeen menot, tiedot, jotka talouden ja rahoituksen pääosasto, tutkimuksen ja innovoinnin pääosasto ja Euroopan tutkimuksen toimeenpanovirasto antavat vuotuisissa toimintakertomuksissaan sääntöjenmukaisuudesta ja jotka on sisällytetty komission vuotuiseen hallinto- ja tulokselli­ suuskertomukseen, sekä valitut komission tietotekniset järjestelmät;